CELEX: E2010P0014
Language: et
Date: 2010-09-02 00:00:00
Title: Hagi, mille Konkurrenten.no AS esitas 2. septembril 2010 EFTA järelevalveameti vastu (Kohtuasi E-14/10)

25.11.2010   
            
            
               ET
            
            
               Euroopa Liidu Teataja
            
            
               C 320/22
            
         Hagi, mille Konkurrenten.no AS esitas 2. septembril 2010 EFTA järelevalveameti vastu
   (Kohtuasi E-14/10)
   2010/C 320/11
   Ettevõtja Konkurrenten.no AS, keda esindab advokaat Jon Midthjell büroost Advokatfirmaet Midthjell AS, Grev Wedels plass 5, 0151 Oslo, NORWAY, on algatanud 2. septembril 2010 EFTA kohtus hagi EFTA järelevalveameti vastu.
   Hageja taotleb, et EFTA kohus:
   
               1.
            
            
               Tühistaks EFTA järelevalveameti 21. juuni 2010. aasta otsuse nr 254/10/COL (AS Oslo Sporveier ja AS Sporveisbussene).
            
         
               2.
            
            
               Nõuaks kostjalt välja kohtukulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja Konkurrenten.no AS on eraõiguslik ettevõtja Norra kiirbussiliinide turul.
            
         
               —
            
            
               11. augustil 2006 esitas hageja EFTA järelevalveametile kaebuse, milles väitis, et Oslo linnavalitsus andis EMP lepingu artikli 61 tingimusi rikkudes abi ettevõtjale AS Oslo Sporveier (praeguse nimega Ruter AS) ja selle tütarettevõtjale AS Sporveisbussene (praeguse nimega Unibuss AS).
            
         
               —
            
            
               EFTA järelevalveamet lõpetas vaidlustatud otsusega juhtumi uurimise. Järelevalveameti arvates anti riigiabi vastuolus EMP lepingu artikli 61 lõikes 1 ning artiklis 49 ja määruses (EÜ) nr 1370/2007 sätestatuga. Järelevalveamet järeldas ka, et tegemist oli olemasoleva abiga vastavalt järelevalve- ja kohtulepingu protokolli nr 3 II osa artikli 1 punkti b alapunktidele i ja v ning selle andmine lõpetati 2008. aastal. Järelevalveameti arvates täiendavaid meetmeid võtta ei ole vaja.
            
         
               —
            
            
               Hageja väidab, et EFTA järelevalveamet:
               
                           —
                        
                        
                           tegi abi ajavahemikul 2000–2008 olemasolevaks abiks pidades vea, kuna kohaliku bussiliikluse korraldamise uue litsentsi oli Oslo linnavalitsus väljastanud 1999. aasta lõpul, ning ei täitnud seega oma kohustust algatada ametlik uurimismenetlus;
                        
                     
                           —
                        
                        
                           tegi abi ajavahemikus 1997–2000 olemasolevaks abiks pidades vea, kuna bussiliikluse turg oli liberaliseeritud, ning ei täitnud seega oma kohustust algatada ametlik uurimismenetlus, ning
                        
                     
                           —
                        
                        
                           ei suutnud piisavalt oma otsust põhjendada.